«Η φιλοξενία του Αβραάμ», το πιο φημισμένο έργο του Αντρέι Ρουμπλιόφ
Ο **Αντρέι Ρουμπλιόφ** (*Андре́й Рублёв*, προφέρεται σύμφωνα με το ΔΦΑ [ɐnˈdrʲej rʊˈblʲɵf]) 1360 - 17 Οκτωβρίου 1428) θεωρείται ο κορυφαίος Ρώσος αγιογράφος του Μεσαίωνα.

Λίγα είναι γνωστά για τη ζωή του. Δεν ξέρουμε ούτε πού γεννήθηκε, ούτε ποιο ήταν το κοσμικό του όνομα, καθώς το όνομα «Απόστολος Ανδρέας» του δόθηκε όταν εκάρη μοναχός στη Μονή της Αγίας Τριάδας. Η πρώτη αναφορά στο όνομά του γίνεται το 1405 σε ένα έγγραφο, το οποίο αναφέρει ότι ανέλαβε την εικονογράφηση του Ναού του Ευαγγελισμού στο Κρεμλίνο μαζί με τον Θεοφάνη τον Έλληνα και κάποιον μαΐστορα Πρόχορο. Αναφερόταν εκεί τελευταίος, και λόγω ηλικίας και λόγω αρχαιότητας.

Λέγεται ότι το 1408 ανέλαβε, μαζί με το συνεργάτη του Δανιήλ, την αγιογράφηση του Ναού της Αναλήψεως στο Βλαντίμιρ και από το 1425 ως το 1427 του καθολικού της Μονής του, της Αγίας Τριάδας ή Αγίου Σεργίου. Τέλος, μετά τον θάνατο του συνεργάτη του Δανιήλ ήρθε στη Μονή Ανδρόνικωφ στη Μόσχα, όπου ανέλαβε την αγιογράφηση του καθολικού. Θεωρείται ότι πέθανε κατά τη διάρκεια αυτής της εργασίας στις 17 Οκτωβρίου 1428 (η ημερομηνία αμφισβητείται, άλλες πηγές αναφέρουν την 29η Ιανουαρίου του 1430).

Το 1988, ανακηρύχθηκε άγιος από τη Ρωσική Εκκλησία ως *Άγιος Ανδρέας ο Εικονογράφος* και η μνήμη του τιμάται στις 4 Ιουλίου.

Το έργο του
-----------

Ο Αντρέι Ρουμπλιόφ υπήρξε ο επιφανέστερος Ρώσος αγιογράφος και θεωρείται ένας από τους μεγαλύτερους του κόσμου. Το έργο για το οποίο αναγνωρίζεται ως ένας από τους κορυφαίους Ορθόδοξους αγιογράφους, είναι η εικόνα της Αγίας Τριάδος, η οποία είναι το αριστούργημα της ρωσικής εικονογραφικής τέχνης. Η εικόνα της Αγίας Τριάδος, γνωστή ως «Φιλοξενία του Αβραάμ», διακρίνεται για τη σύνθεση, τον ρυθμό, τον φωτισμό, την αρμονία, την καθαρότητα και την απλότητα.

Αισθητικές κρίσεις για το έργο του είναι δύσκολο να διατυπωθούν με βεβαιότητα, καθώς τα έργα που του αποδίδονται (εκτός του ότι η πατρότητά τους είναι αμφίβολη) έχουν υποστεί επιχρωματώσεις από μεταγενέστερους, καθώς τα υλικά που χρησιμοποιούνταν εκείνη την εποχή στη Ρωσία δεν ήταν ανεξίτηλα. Σε κάθε περίπτωση διακρίνονται σαφείς επιδράσεις από το έργο του Θεοφάνη του Έλληνα, αλλά θεωρείται ότι έχει πάει ακόμη παραπέρα από τον Θεοφάνη, αναφορικά με την απεικόνιση της πνευματικότητας στις μορφές.

Η τεχνική του συνδυάζει ασκητισμό και αρμονία κατά το βυζαντινό πρότυπο. Τα έργα του διακρίνονται από ηρεμία και γαλήνη και θεωρούνται πρότυπο ορθόδοξης εικονογραφίας.

### Επιλεγμένα έργα του

* Η γέννηση του Χριστού, 1405Η γέννηση του Χριστού, 1405
* Η Βάπτιση, Ναός του Ευαγγελισμού 1405Η Βάπτιση, Ναός του Ευαγγελισμού 1405
* Ο Ευαγγελισμός της Θεοτόκου, Ναός του Ευαγγελισμού 1405Ο Ευαγγελισμός της Θεοτόκου, Ναός του Ευαγγελισμού 1405
* Η Θεοτόκος του Βλαδιμίρ, περί το 1405Η Θεοτόκος του Βλαδιμίρ, περί το 1405
* Αρχάγγελος Μιχαήλ, 1408Αρχάγγελος Μιχαήλ, 1408
* Αρχάγγελος Γαβριήλ, Ναός της Ανάληψης στο Βλαδιμίρ, 1408Αρχάγγελος Γαβριήλ, Ναός της Ανάληψης στο Βλαδιμίρ, 1408
* Απόστολος Ανδρέας, 1408Απόστολος Ανδρέας, 1408
* Γρηγόριος ο Θεολόγος, 1408Γρηγόριος ο Θεολόγος, 1408
* Η Θεοτόκος, 1408Η Θεοτόκος, 1408
* Ευαγγελιστής Ιωάννης, 1408Ευαγγελιστής Ιωάννης, 1408
* Ιωάννης ο Βαπτιστής, 1408Ιωάννης ο Βαπτιστής, 1408
* Ο Κύριος εν δόξηΟ Κύριος εν δόξη
* Η εις Άδην κάθοδος, 1408-1410Η εις Άδην κάθοδος, 1408-1410
* Ο Λυτρωτής, περί το 1410Ο Λυτρωτής, περί το 1410
* Η Ανάληψη, 1410Η Ανάληψη, 1410
* Απόστολος Παύλος, περί το 1410Απόστολος Παύλος, περί το 1410

Δείτε επίσης
------------

* Ο αστεροειδής 2457 Ρουμπλιόβ (2457 Rublyov) πήρε το όνομά του από τον αγιογράφο αυτό.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  (Αγγλικά) *Find A Grave*. Ανακτήθηκε στις 29  Αυγούστου 2019.
3. ↑  *The Fine Art Archive*. 3425. Ανακτήθηκε στις 9  Οκτωβρίου 2017.
4. ↑  «Ökumenisches Heiligenlexikon» A/Andrei\_Rubljow.html.
5. ↑  satucket.com/lectionary/andrey\_rublev.htm.
6. ↑  (Αγγλικά) *Union List of Artist Names*. 30  Ιανουαρίου 2017. 500001430. Ανακτήθηκε στις 14  Μαΐου 2019.
7. ↑  *The Fine Art Archive*. cs.isabart.org/person/3425. Ανακτήθηκε στις 1  Απριλίου 2021.

Εξωτερικοί σύνδεσμοι
--------------------

* myriobiblos.gr, Αντρέι Ρουμπλιόβ
* Έργα στη «Russian Art Gallery»
* Επιλεγμένα έργα
* Ιστορικές αναφορές
* Το Μουσείο Αρχαίας Ρωσικής Τέχνης «Αντρέι Ρουμπλιώφ»

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 229794719
* **Europeana**: agent/base/149859
* **ΕΒΕ**: 62867
* LCCN: n82073069
* ISNI: 0000 0001 2125 8455
* GND: 118603620
* SELIBR: 88293
* SUDOC: 027471047
* BNF: cb11950441k (data)
* BIBSYS: 90397172
* ULAN: 500001430
* MusicBrainz: 9ad4d8cf-1ed0-4635-ba30-d2eda1bfc99f
* NLA: 35544604
* NKC: jn20000720260
* BNE: XX1100708
* RKD: 322466

 |

 |